CELEX: 32005D0789
Language: sl
Date: 2005-11-11 00:00:00
Title: 2005/789/ES: Odločba Komisije z dne 11. novembra 2005 o finančnem prispevku Skupnosti za leto 2005 za kritje izdatkov, ki so nastali v Belgiji, Franciji in na Nizozemskem, za boj proti organizmom, škodljivim za rastline ali rastlinske proizvode (notificirano pod dokumentarno številko K(2005) 4356)

12.11.2005   
            
            
               SL
            
            
               Uradni list Evropske unije
            
            
               L 296/42
            
         
      ODLOČBA KOMISIJE
   
   z dne 11. novembra 2005
   o finančnem prispevku Skupnosti za leto 2005 za kritje izdatkov, ki so nastali v Belgiji, Franciji in na Nizozemskem, za boj proti organizmom, škodljivim za rastline ali rastlinske proizvode
   (notificirano pod dokumentarno številko K(2005) 4356)
   (Besedili v francoskem in nizozemskem jeziku sta edini verodostojni)
   (2005/789/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1), in zlasti člena 23 Direktive,
   ob upoštevanju naslednjega:
   
               (1)
            
            
               V skladu z Direktivo 2000/29/ES je finančni prispevek Skupnosti lahko dodeljen državam članicam za kritje izdatkov, ki se neposredno nanašajo na potrebne ukrepe, sprejete ali načrtovane za boj proti škodljivim organizmom, vnesenim iz tretjih držav ali drugih območij v Skupnosti, za izkoreninjenje, ali če to ni mogoče, preprečevanje njihovega širjenja.
            
         
               (2)
            
            
               Belgija, Francija in Nizozemska so uvedle program ukrepov za izkoreninjenje organizmov, škodljivih za rastline, ki so bili vneseni na njihovo ozemlje. Navedeni programi določajo, katere cilje je treba doseči in katere ukrepe je treba izpeljati, njihovo trajanje in stroške. Belgija, Francija in Nizozemska so zaprosile za dodelitev finančnega prispevka Skupnosti za navedene programe v rokih, določenih v Direktivi 2000/29/ES, in v skladu z Uredbo Komisije (ES) št. 1040/2002 z dne 14. junija 2002 o podrobnih pravilih za izvajanje določb v zvezi z dodeljevanjem finančnega prispevka Skupnosti za obvladovanje zdravstvenega varstva rastlin in o razveljavitvi Uredbe (ES) št. 2051/97 (2).
            
         
               (3)
            
            
               Tehnične informacije, ki so jih poslale Belgija, Francija in Nizozemska, so Komisiji omogočile, da je natančno in izčrpno analizirala stanje ter ugotovila, da so bili izpolnjeni pogoji za dodelitev finančnega prispevka Skupnosti, kakor jih določa zlasti člen 23 Direktive 2000/29/ES. Zato je primerno, da Skupnost finančno prispeva za kritje izdatkov za te programe.
            
         
               (4)
            
            
               Finančni prispevek Skupnosti lahko znaša največ 50 % upravičenih izdatkov. Vendar pa je treba v skladu s tretjim odstavkom člena 23(5) Direktive zmanjšati višino finančnega prispevka Skupnosti za program, ki ga je predstavila Belgija, ker je bil za program, ki ga je prijavila ta država članica, že dodeljen prispevek Skupnosti v skladu z Odločbo 2004/772/ES (3).
            
         
               (5)
            
            
               V skladu s členom 24 Direktive 2000/29/ES bo Komisija preverila, ali so vnos zadevnega škodljivega organizma povzročila neustrezna preverjanja ali inšpekcijski pregledi, in sprejela potrebne ukrepe na podlagi ugotovitev, dobljenih s preverjanji.
            
         
               (6)
            
            
               V skladu s členom 3(2) Uredbe Sveta (ES) št. 1258/1999 (4) veterinarske zdravstvene ukrepe in ukrepe zdravstvenega varstva rastlin, ki se izvajajo po predpisih Skupnosti, financira Jamstveni oddelek Evropskega kmetijskega usmerjevalnega in jamstvenega sklada. Finančni nadzor navedenih ukrepov se izvaja v skladu s členoma 8 in 9 zgoraj navedene uredbe, brez poseganja v določbe Uredbe (ES) št. 1040/2002 ter odstavkov 8 in 9 člena 23 Direktive.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJO ODLOČBO:
   Člen 1
   Odobri se dodelitev finančnega prispevka Skupnosti za leto 2005 za kritje izdatkov, ki so nastali v Belgiji, Franciji in na Nizozemskem v zvezi z ukrepi, ki so v skladu s členom 23(2) Direktive 2000/29/ES uvrščeni med potrebne ukrepe, in so bili izpeljani zaradi boja proti škodljivim organizmom s programi za izkoreninjenje, naštetimi v Prilogi.
   Člen 2
   1.   Celotni znesek finančnega prispevka iz člena 1 je 689 449 EUR.
   2.   Najvišji zneski finančnega prispevka Skupnosti za vsakega od programov so navedeni v prilogi.
   Člen 3
   Finančni prispevek Skupnosti, kakor je določen v Prilogi, se izplača pod naslednjimi pogoji:
   
               (a)
            
            
               dokazilo o sprejetih ukrepih je bilo predloženo v skladu z določbami iz Uredbe (ES) št. 1040/2002;
            
         
               (b)
            
            
               zadevna država članica je Komisiji predložila zahtevek za nakazilo v skladu s členom 5 Uredbe (ES) št. 1040/2002.
            
         Plačilo finančnega prispevka Skupnosti ne vpliva na preverjanja, ki jih Komisija izvede v skladu s členom 24 Direktive 2000/29/ES.
   Člen 4
   Ta odločba je naslovljena na Kraljevino Belgijo, Francosko republiko in Kraljevino Nizozemsko.
   
      V Bruslju, 11. novembra 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 169, 10.7.2000, str. 1. Direktiva, kakor je bila nazadnje spremenjena z Direktivo 2005/16/ES (UL L 57, 3.3.2005, str. 19).
   
      (2)  UL L 157, 15.6.2002, str. 38. Uredba, kakor je bila spremenjena z Uredbo (ES) št. 738/2005 (UL L 122, 14.5.2005, str. 17).
   
      (3)  UL L 341, 17.11.2004, str. 27.
   
      (4)  UL L 160, 26.6.1999, str. 103.
   
      PRILOGA
      PROGRAMI ZA IZKORENINJENJE
      Legenda:
      
                  a
               
               
                  =
               
               
                  leto izvajanja programa za izkoreninjenje.
               
            ODDELEK I
      Programi, za katere finančni prispevek Skupnosti znaša 50 % upravičenih izdatkov
      
                  Država članica
               
               
                  Škodljivi organizmi
               
               
                  Prizadete rastline
               
               
                  Leto
               
               
                  Upravičeni stroški
                  (v EUR)
               
               
                  Najvišji prispevek Skupnosti
                  (v EUR)
                  na program
               
            
                  Francija
               
               
                  
                     Koruzni hrošč
                  
               
               
                  Koruza
               
               
                  2003 in 2004
               
               
                  963 183
               
               
                  481 591
               
            
                  Nizozemska
               
               
                  
                     Koruzni hrošč
                  
               
               
                  Koruza
               
               
                  2003 in 2004
               
               
                  236 856
               
               
                  118 428
               
            
         
      ODDELEK II
      Programi, za katere se finančne stopnje prispevkov Skupnosti v skladu s postopnim zmanjševanjem razlikujejo
      
                  Država članica
               
               
                  Škodljivi organizmi
               
               
                  Prizadete rastline
               
               
                  Leto
               
               
                  a
               
               
                  Upravičeni stroški
                  (v EUR)
               
               
                  Stopnja
                  (%)
               
               
                  Najvišji prispevek Skupnosti
                  (v EUR)
               
            
                  Belgija
               
               
                  
                     Koruzni hrošč
                  
               
               
                  Koruza
               
               
                  2005
               
               
                  3
               
               
                  198 735
               
               
                  45
               
               
                  89 430
               
            
         
      
                  Celotni prispevek Skupnosti (v EUR)
               
               
                  689 449